19 mans uit mensehandel gered | Netwerk24
Deur Sesona Ngqakamba, News24 19 Julie 2019 21:37
Kapt. Ndivhuwo Mulamu, Valke-woordvoerder, het gesê die Ethiopiërs is gered nadat die georganiseerde misdaad-eenheid inligting ontvang het oor vermeende mensehandel in die gebied.
Mulamu het gesê dit is moeilik om hul ouderdomme te bepaal, maar hulle is almal volwassenes.
“Toe die eenheid by die positief geïdentifiseerde adres aankom, het hulle 19 volwasse mans gekry wat teen hul wil aangehou word. Hulle is almal Ethiopiese burgers.”
Sy het bygevoeg dat die mans nie vlot Engels kon praat nie, wat veroorsaak het dat beamptes gesukkel het om met hulle te kommunikeer.
Mulamu het gesê dat ’n tolk ook nie dadelik beskikbaar was om te help nie, maar dit was duidelik uit hul reaksie dat hulle teen hul wil aangehou is.
’n Man wat vermoedelik ’n mensehandelaar is, is in hegtenis geneem.
Die verdagte, wat ook ’n Ethiopiër is, sal na verwagting Maandag in die landdroshof in Booysens verskyn. Hy is aangekla van mensehandel of smokkelary, het Mulamu gesê.
Intussen is die mans tydelik na ’n polisiekantoor geneem omdat daar geen dokumente wat hul identiteit kon bevestig in die huis gekry is nie.
Meer oor: Mondeor | Johannesburg | Misdaad | Reddingspoging | Mensehandel
Kind uit mensehandelaar se kloue gered